  Туспуктэм: Руслан Нуриахметов Майя Бывальцева 0+ 3-тӥ куарусёнэ, Кыкетӥ Дунневыл ож йылпумъяськон нуналэ, Россиын но кунгож сьӧрын ньылетӥзэ «Диктант Победы» калыккуспо акци ортчоз. Удмуртиын ужрадэ 273 интысын пыриськыны луоз, соос пӧлын школаос, клубъёс, вылӥ дышетсконниос, музейёс, лыдӟетъюртъёс, кар но гурт администрациос, промышленной предприятиос. Со сярысь элькун тӧролэн но кивалтэтлэн пресс-службазы ивортӥз. Ижкарын одӥгез площадка Мерлыко юрттонъя штабын луоз. Отчы 100-лэсь трос адями люкаськыны быгатэ. Удмуртиын ужрад интыысь дыръя 15 часын кутскоз. Пыриськыны мылкыд карисьёсты акцилэн нимылко сайтаз гожтон кутскиз ни. Диактантэ Быдӟым Атыкай ож сярысь 25 юанъёс пыртэмын. Федерал вормисьёсты, кин тужгес вакчи дыр кусыпн 25 шонер валэктон сётоз, дипломъёсын но дуно кузьымъёсын пусъёзы, озьы ик Москваысь Шор площаде Вормон Парадэ ӧтёзы. Улосвылъёсын диктант понна тужгес трос балл люкам абитуриентъёслэн вылӥ дышетсконние пырыкузы ватсаса балл басьтыны луонлыксы вань. Тодэ вайытом, «Вормон диктант» акция нырысьсэ 2019-тӥ арын 7-тӥ куартолэзе ортчиз. 2021-тӥ арын Удмуртиын ужрадэ 13 сюрслэсь трос адями пыриськиз. Тегъёс: Удмуртия БыдӟымАтыкайож Мерлык история  